Predvsem v starejših kmečkih hišah danes pogosto še zasledimo ohranjeno krušno peč. Gre za enega najbolj tradicionalnih načinov ogrevanja, ki so ga predvsem naše babice dobro poznale. Lahko rečemo, da je skoraj vsaka hiša imela peč. Danes okvirna cena za izgradnjo krušne peči znaša od 2.000 € - 5.000 €/kpl. Krušna peč, ne le, da našemu domu da pridih domačnosti, ali nas spomni na otroštvo, temveč je tudi zelo dober vir toplote. Nič ni lepšega, kot ob mrzlih zimskih večerih spiti čaj na topli peči, ali na klopci ob njej. Prav tako pa je krušna peč lahko priročna za sušenje oblačil, sadja, kruha ali zelišč za pripravo čaja na njeni zunanji površini. Seveda pa ne smemo pozabiti, da iz notranjosti peči lahko prijetno zadiši po kruhu, potici, picah, kolačih, ipd.